Hankija/tellija: Tapa Vallavalitsus

Väikehange: Tapa Gümnaasiumi kahe klassiruumi ehitamine

**Alusdokument**

**1. Hanke objekt**

1.1. Käesoleva hanke objektiks on Tapa Gümnaasiumisse (Pargi 12, Tapa linn) kahe klassiruumi ehitamine vastavalt alltoodud tööde kirjeldusele ning mahutabelile/maksumuse tabelile.

1.2. Klassiruumid ehitatakse koridori laiendusse II ja III korrusele.

**2. Tööde kirjeldus**

2.1. Klaasitud kergvaheseinte ehitamine.

2.2. Seinte pahtliparandused ja värvimine.

2.3. Laeplaatide vahetamine.

2.4. Põranda PVC katte vahetamine.

2.5. Täiendavate radiaatorite paigaldamine.

2.6. Täiendavate valgustite ning lülitite ja pistikute paigaldamine.

2.7. Ventilatsioonisüsteemi ümberehitamine.

2.8. Signalisatsioonisüsteemi ümberehitamine

2.9. Ehitusprahi utiliseerimine ja töömaa korrastamine.

**3. Nõuded pakkujale**

- Pakkuja peab omama kehtivat MTR-i registreeringut tegevusalal „Ehitamine“, tegevusala liik „Üldehituslik ehitamine“. Registreeringu olemasolu kontrollib hankija elektrooniliste kanalite kaudu.

- Pakkuja peab tagama töö tegemisel vajaliku kvalifikatsiooniga tööjõu kasutamise ja kui konkreetsete tööde tegemiseks on õigusaktides kehtestatud nõuded, et vastavat tööd võivad teostada isikud, kellel on muuhulgas vajalik vastav majandustegevuse teade, tegevusluba või registreering, siis tagama, et vastavaid töid teostaksid isikud, kellel on õigus selle töö tegemiseks.

**4. Pakkumus peab sisaldama**

4.1. Pakkuja nimi, aadress ja registrikood.

4.2. Maksumuse tabel.

**5. Lepingu tingimused**

5.1. Leping sõlmitakse hiljemalt 5 päeva jooksul pärast pakkumuse edukaks tunnistamise otsusest teavitamisest.

5.2. Tööde teostamise **tähtaeg on 28. veebruar 2021. Tööde teostamise täpne aeg kooskõlastada kooli direktoriga.**

5.3. Tellija ei tasu ettemaksu.

5.4. Teostatud töödele kehtib garantii vähemalt 24 kuud.

Pakkumus esitada digitaalselt allkirjastatuna e-posti aadressil vallavalitsus@tapa.ee hiljemalt **22.detsember 2020 kell 12:00**.